Die Ou Testament beklemtoon die gee van tiendes, maar die Nuwe Testament beklemtoon eerder die houding van die gewer. Die gee van geld gaan oor verhoudings en toegeneëntheid. Dit is belangrik dat lidmate begaan moet wees oor hulle kerke en dat hulle gereelde bydraers moet word. Spore van die gee van tiendes word telkens in die Ou Testament en ook in die Nuwe Testament gevind (vgl. Heb.). Hierdie artikel begin met 'n inleiding wat die praktiese situasie verduidelik, gevolg deur 'n Bybelse agtergrond en 'n verduideliking van die Produkte onderworpe aan tiendes. Dit word verder gevolg deur 'n ondersoek aangaande die Ou-Testamentiese siening oor tiendes. Dit sluit in die eerste vrugte of die eerstelinge van die oes, die offers en die teologiese implikasie daarvan. Hierna kry die Nuwe-Testamentiese perspektiewe ook aandag. Die NIV-vertaling word hier gebruik, aangesien dit as 'n goeie en 'n be-troubare vertaling aanvaar word.